
తిరువనంతపురం : కేరళ మత్స్యకారులు ఓఖీ తుపాను సృష్టంచిన బీభత్సంతో అల్లాడిపోతున్నారు. నిరంతరం సముద్రంతోనే సహజీవనం చేసే వీరంతా ఇప్పుడు సముద్రాన్ని చూస్తే భయపడిపోతున్నారు. ఇంత భయానక సముద్రాన్ని ఎన్నడూ చూడలేదని చెప్తున్నారు.నావికాదళం, వాయుసేన, తీర రక్షక దళం సంయుక్తంగా నిర్వహించిన సహాయక చర్యల్లో సుమారు 200 మంది మత్స్యకారులను కాపాడారు. స్టెఫాన్ అనే మత్స్యకారుడు మాట్లాడుతూ ఓ సహాయక పడవ దూరంగా వెళ్ళిపోతుండటాన్ని చూసి తమకు చాలా ఆందోళన కలిగిందన్నారు. ఆ పడవలోని వారికి తమ అరుపులు వినిపించలేదన్నారు. నీటి కల్లోలం తీవ్ర ఆందోళనకు గురి చేసిందని చెప్పారు. ఆహారం, తాగు నీరు లేకపోవడంతో చాలా కష్టాలు పడినట్లు తెలిపారు. మృత్యు దేవత తమ కళ్ళ ముందు కనిపించినట్లయిందని తెలిపారు. కెరటాలు, తరంగాలు భయానకంగా వచ్చాయన్నారు. తమ అదృష్టం కొద్దీ అదే సహాయక పడవ మళ్ళీ తమ వద్దకు వచ్చి, తమను కాపాడినట్లు తెలిపారు.

tiruvanantapuram : kerala matsyakaarulu okhee tupaanu srushtamchina beebhatsamto allaadipotunnaaru. nirantaram samudramtone sahajeevanam chese veerantaa ippudu samudraanni chuste bhayapadipotunnaru. inta bhayanaka samudraanni ennaduu chudaledani cheptunnaaru.naavikaadalam, vaayusena, teera rakshaka dalam samyuktamgaa nirvahinchina sahayaka charyallo sumaru 200 mandi matsyakaarulanu kapadaru. stefan ane matsyakaarudu maatlaadutuu oo sahayaka padava dooramgaa vellipotundataanni chusi tamaku chala aandolana kaligindannaru. aa padavaloni vaariki tama arupulu vinipinchaledannaaru. neeti kallolam teevra aandolanaku guri chesindani cheppaaru. aahaaram, taagu neeru lekapovadamto chala kashtaalu padinatlu telipaaru. mrutyu devata tama kalla mundu kanipinchinatlayindani telipaaru. keratalu, taramgaalu bhayanakamga vachaayannaaru. tama adrushtam koddi adhe sahayaka padava mallee tama vaddaku vachi, tamanu kaapaadinatlu telipaaru.